2. ΑΠΟΦΑΣΙΣ ΠΡΩΘΥΠΟΥΡΓΟΥ ΚΑΙ ΥΠΟΥΡΓΟΥ ΕΘΝΙΚΗΣ ΟΙΚΟΝΟΜΙΑΣ Αριθ. 61195/3747 της 15/15 Νοεμ. 1971 (ΦΕΚ Β΄ 921) Περί καθορισμού κατωτάτων ορίων ημερομισθίων ανειδικεύτων εργατοτεχνιτών. Έχοντες υπ’ όψιν: 1.Τας διαταξεις του άρθρ. 16 παρ. 1 και 2 του Ν.Δ. 186/1969 «περί τροποποιήσεως και συμπληρώσεως του Νόμ. 3239/1955, ως ετροποποιήθη και συνεπληρώθη δια του Ν.Δ. 3755 / 1957» και τα εν αυτώ κρίσιμα στοιχεία, εν συνδυασμώ και προς τας διατάξεις του Ν.Δ. 957/1971 «περί Υπουργικού Συμβουλίου και Υπουργείων». 2.Τας επί του θέματος αναπτυχθείσας προς τον παρ’ ημίν Υφυπουργόν Εθνικής Οικονομίας επί θεμάτων απασχολήσεως απόψεις των πλέον αντιπροσωπευτικών οργανώσεων εργοδοτών και εργατών, ήτοι Συνδέσμου Ελλήνων Βιομηχάνων, Εμπορικών Συλλόγων Αθηνών και Πειραιώς, Γενικής Συνομοσπονδίας Εργατών Ελλάδος, κατά τας παρ’ αυτώ ακροάσεις των εκπροσώπων τούτων, αποφασίζομεν: 1.Καθορίζομεν τα κατώτατα όρια ημερομισθίων (ημερομίσθια ασφαλείας) των παρ’ οιωδήποτε εργοδότη, δυνάμει σχέσεως εργασίας του ιδιωτικού δικαίου, απασχολουμένων εργατοτεχνιτών, καθ’ άπασαν την Χώραν, ως ακολούθως: Α’.Αρρένων: Μετά την συμπλήρωσιν του 19 ου  έτους της ηλικίας, ανεξαρτήτως προϋπηρεσίας ή μετά την συμπλήρωσιν του 18 ου  έτους της ηλικίας και ενός τουλάχιστον έτους προϋπηρεσίας παρ’ οιωδήποτε εργοδότη ή προκειμένου περί μαθητευομένων μηχανοτεχνιτών του κλάδου της Σιδηροβιομηχανίας μετά την συμπλήρωσιν του 19 ου  έτους της ηλικίας και ενός τουλάχιστον έτους απασχολήσεως εν τω κλάδω: α)Από 1 ης  Οκτ. 1971 εις δραχ. 110, και β)Από 1 ης  Ιουλ. 1972 εις δραχ. 115. Β’.Θηλέων: Μετά την συμπλήρωσιν του 17 ου  έτους της ηλικίας ασχέτως προϋπηρεσίας ή μετά την συμπλήρωσιν του 16 ου  έτους της ηλικίας και ενός τουλάχιστον έτους προϋπηρεσίας παρ’ οιωδήποτε εργοδότη: α)Από 1 ης  Οκτ. 1971 εις δραχ. 93, και β)Από 1 ης  Ιουλ. 1972 εις δρχ. 97. Γ’. Μαθητευομένων: Αμφοτέρων των φύλων, των μη συγκεντρούντων τουτέστι τας εν τοις προηγουμένοις εδαφίοις προϋποθέσεις ηλικίας και προϋπηρεσίας: Ι.Νεοπροσλαμβανόμενοι: α)Από 1 ης  Οκτ. 1971 εις δρχ. 53, και β)Από 1 ης  Ιουλ. 1972 εις δραχ. 55. ΙΙ.Μετά διετή απασχόλησιν παρά τω αυτώ εργοδότη: α)Από 1 ης  Οκτ. 1971 εις δραχ. 61, και β)Από 1 ης  Ιουλ. 1972 εις δραχ. 65. 2.Τα τυχόν ισχύοντα σήμερον κατώτερα των δραχ. 49, 50 ημερομίσθια των μαθητευομένων αυξάνονται από 1 ης  Οκτ. 1971 κατά δραχ. 3,50 και από 1 ης  Ιουλ. 1972 περαιτέρω κατά δραχ. 2, ήτοι εν συνόλω κατά δραχ. 5, 50. 3.Η από 14.2.1961 συμπληρωματική Εθνική Συλλογική Σύμβασις Εργασίας «περί των κατωτάτων ορίων αμοιβής των μαθητευομένων και των ανειδικεύτων εργατών, των υπηρετούντων εις τα συνεργία του Στρατού Ξηράς» εξακολουθεί ισχύουσα, της υπό ταύτης προβλεπομένης, εις ποσοστόν επί του εκάστοτε ισχύοντος ημερομισθίου του ανειδικεύτου εργάτου αμοιβής, υπολογιζομένης επί του υπό της παρούσης καθοριζομένου νεόυ κατωτάτου ορίου ημερομισθίου. 4.Τα υπό της παρούσης καθοριζόμενα κατώτατα όρια ημερομισθίων (ημερομίσθια ασφαλείας) και υπό τας αυτάς προϋποθέσεις ηλικίας και προϋπηρεσίας, αποτελούν κατώτατα όρια και δια τους υπό την ιδιότητα του εργατοτεχνίτου, απασχολουμένους εις σταθερόν εργοδότην και αμειβομένους κατά μονάδα εργασίας ή επί ποσοστοίς ή κατ’ άλλον σύστημα αμοιβής, υποχρεουμένου του οικείου εργοδότου όπως συμπληροί ταύτα κατά το τυχόν ελλείπον ποσόν. Εν προκειμένω οι σχετικοί λογαριασμοί εκκαθαρίζονται κατά τρίμηνον με βάσιν το πραγματοποιηθέν μέσον ημερομίσθιον κατά την διάρκειαν τριμήνου, εξαιρέσει της καθ’ οιονδήποτε τρόπον λύσεως της σχέσεως εργασίας, οπότε η εκκαθάρισις πραγματοποιείται κατ’ αυτήν. 5.Τυχόν προβλεπόμενα ανώτερα των δια της παρούσης καθοριζομένων ημερομίσθια εκ νόμων, Δ/των, υπουργικών αποφάσεων, συλλογικών συμβάσεων, αποφάσεων διαιτησίας, εσωτερικών κανονισμών, εθίμων ή των ατομικών συμβάσεων εργασίας δεν θίγονται δια της παρούσης. Η παρούσα δημοσιευθήτω δια της Εφημερίδος της Κυβερνήσεως. 